Done Petri Itsasgizonen Kofradia

Done Petri Itsasgizonen Kofradia, Hondarribiko arrantzaleen kofradia, alegia, 1361eko abuztuaren 29an sortu zen, hala baitzioen 1599. urtean korrejidorearen notarioari Kofradiako abade nagusiak eta abade txikiak erakutsi zioten Kofradiako sorreraren pergaminozko agiria.

Historia
Kofradiaren ordenantzak sorreraren agiriekin hasi ziren idazten. Arazo berriei erantzun ahal izateko, gai berriak eransten joan zitzaizkien, eta harrigarria bada ere, gaskoiz idatzi ziren, gaztelaniara 1519an baino itzuli ez zirenak.

1566an, urrats berri bat emanez, ordenantzak berritu egin ziren. Hainbat aldaketa sartu behar izan ziren beharrezkoa zen Gaztelako erregearen onarpena lortu ahal izateko. Urrats guztiak eman ziren horretarako, baina badirudi korrejidorea lanpeturik zebilela, eta, beraz, bukaeraraino iritsi gabe gelditu zela. Gerora, ordenantza berriak egin izan dira 1708, 1775 eta 1808. urteetan; azkenik, Espainiako gobernuak aginduta, 1904an, Kofradia erakunde gisa legalizatu zen arte estatutuak legeari egokituz. Horrez gain, Gasteizko apezpikuari ere bidali zitzaizkion estatutuak hark onar zitzan. Estatutuetan eman diren azken aldaketak 1982koak dira, zeinak Eusko Jaurlaritzaren Nekazal, Arrantzu eta Industria sailak onartuak dituen.

Kategoria:Hondarribia
Kategoria:Hondarribipedia
Kategoria:Kofradiak
Kategoria:Arrantza